JohanHeinsen/ENO huggingface dataset:
Lolland-Falsters Stifts-Tidende, 1823-05-13
Den 5te d. M. er i Citadellet Frederikshavns Fæstningsgrav fundet et ubekjendt druknet Fruentimmer, der, efter Skjønnende, kunde være 30 Aar gammel. - Den 4de f. M. er Liget af en ubekjendt Mandsperson, omtrent 50 Aar gl., fra Gaden indbragt paa Politiekammeret og derfra transporteret til Liighuset ved Langebroe.
Lolland-Falsters Stifts-Tidende, 1823-05-13
To Skomagermestere i Kjøbenhavn lade Publikum vide i Statstidenden, at de have faaet hverandre mulkterede paa 10 Rbd. Sølv, den Ene for nogle fornærmelige Udtryk, og den Anden for en overdreven Paastand.
Lolland-Falsters Stifts-Tidende, 1823-05-13
Slottet i Kiel istandsættes allerede til Deres Majestæters Kongens og Dronningens Modtagelse.
Lolland-Falsters Stifts-Tidende, 1823-05-13
For kort Tid siden druknede tvende unge Mandfolk i Liimfjorden, ved det at Baaden. kantrede. Den Ene var fra Aalborg, af en agtet Familie, den Anden, en Styrmand fra Ribe.
Lolland-Falsters Stifts-Tidende, 1823-05-13
Grosserer-Societetets Committee bekjendtgiør, at da de ifølge allerhøieste Resolution af 20 Decbr. 1813 udstædte 5 Millioner Committeesedler nu aldeles ere indløste og tilintetgjorte, saa er det samme i denne Anledning allernaadigst anbetroede Hverv nu ophørt.
Lolland-Falsters Stifts-Tidende, 1823-05-13
Af Sager, som henhøre til det almindelige Forligelsesvæsen, er i det egentlige Danmark i Aaret 1822 foretagne 33,033, hvoraf 22,380 ere forligte eller hævede, 698 udsatte, 9955 henviste til Retten og 2512 dertil virkeligen indskævnte. Af Politiesager, der kunne forliges, ere foretagne 4159, hvoraf 2878 ere forligte, 328 udsatte og 953 paadømte.
Lolland-Falsters Stifts-Tidende, 1823-05-13
Horsens. En Dag i næste Uge skal den Kyrasseer henrettes her, som har forfærdiget falske Rigsbanksedler og senere i Arresten dræbt en af sine Kammerater ved et Knivstik. Han skal efter Kgl. Resolution først miste Haanden og derefter Hovedet. - Ved Jldebranden i Vrønding brændte med Gaarden dens hele Besætning af Heste, Køer og Faar. En Gaardmand, blev arresteret som mistænkt for at have sat Jld paa Søsterens Gaard ved Siden af sin egen, efter at han trende Gange forgiæves havde prøvet paa at faae denne til at brænde.
Lolland-Falsters Stifts-Tidende, 1823-05-13
Kjøbenhavns Torvepriser, den 9de Mai. Rug 5 Rbd. 5 Mk. 8 s. a 6 Rbd. 1 Mk. 8 s., Hvede 6 Rbd. 4 Mk. a 7 Rbd. 3 Mk., Byg 4 Rbd. 8 s. a 4 Rbd. 1 Mk. 8 s., Havre 3 Rbd. 3 Mk. a 3 Rbd. 5 Mk., Ærter 5 Rbd. 2 Mk. a 6 Rbd.
Lolland-Falsters Stifts-Tidende, 1823-05-13
Anecdot. En americansk Bonde havde paa Veien hjem ud af sin Vogn tabt et lille Bimpel Rom; men gik strax tilbage saasnart han savnede det. Han mødte en Jndianer og spurgte ham: om han ikke havde fundet det. Nar!" svarede Jndianeren. Havde jeg fundet det, saa havde det nu lagt tomt paa den ene Side af Veien, og jeg fuld paa den anden."
Lolland-Falsters Stifts-Tidende, 1823-05-13
Den 9 Mai solgtes Specier paa Kjøbenhavns Børs til 14 Mk. 15 s. Oblig. (med Renter fra 11te Decbr. 1822) 76 1/2. Nationalbank-Oblig. (af Laanet d. 2 Febr. 1820) 101 1/2 Rbdlr. r. S. (uden Renter) eller 126 1/2 Rbdlr. Sedler pr. 100 Rbdlr. r. S. Norske Sedler 15 1/4 Rbdlr. pr. 10. Spec. norsk. Svenske Sedler 60 1/2 s. Disconto 5 Proc.
Lolland-Falsters Stifts-Tidende, 1823-05-13
Bekjendtgjørelser. Det blev min tunge Skjebne at bekjendtgjøre for Familie og Venner, at det Løverdagen den 10de d. M. behagede den alvise Styrelse at bortkalde til det Bedre, efter 3 Dages stadig Sygeleie, min inderlig elskede og uforglemmelige Mand, Justitsraad Frantz Wogelius Klein, i en Alder af 67 Aar. Han var min oprigtige Ægtefælle i 14 Aar, og han var min Velgjører, og jeg maa med 3 smaae ham og mig kjære Børn, hvoraf den Ældste kuns er 8 1/2 Aar, bitterlig begræde hans Bortgang fra os. Den Trøst, jeg har tilbage, er, at vi engang igjen samles i Fredens og Himlens Boelig. Rødbye, den 12 Mai 1823. Ane Elisabeth salig Klein, fød Suhr.
Lolland-Falsters Stifts-Tidende, 1823-05-13
De betydelige Forbedringer, som Damppaketskibet Caledonia og dets Maskinerie har erholdt i afvigte Vinter, har deels forøget Skibets Fart, deels gjort, at man med større Sikkerhed kan, naar ei meget stormende Veirligt indtræffer, regne paa, at det betimeligen vil ankomme paa dets forskjellige Stationer. Man maae derfor anmode Enhver, der som Passageer ønsker at gaae med samme fra en af de tre Stationer paa Øerne Møen, Falster og Lolland, om behageligt at ville indfinde sig der i det seneste een Time før den i Bekjendtgjørelsen om Damppaketfarten anførte tidligste Tid, da Skibet Caledonia vil i ethvert Tilfælde, naar det saa tidligen indtræffer, afgaae paa Reisen fra Kjøbenhavn til Kiel fra Coster Færgested paa Møen Kl. 2 Eftermiddag, fra Gaabense Færgested paa Falster Kl. 4 Eftermiddag, fra Kragenæs paa Lolland Kl. 8 om Aftenen, og paa Reisen fra Kiel til Kjøbenhavn. fra Kragenæs paa Lolland Kl. 4 om Morgenen, fra Gaabense paa Falster Kl. 8 om Morgenen, fra Coster paa Møen Kl. 10 om Formiddagen.
Lolland-Falsters Stifts-Tidende, 1823-05-13
Damppaketsartens Contoir i Kjøbenhavn, den 26de April 1823. Auction.
Lolland-Falsters Stifts-Tidende, 1823-05-13
Fredagen den 30te Mai førstkommende, om Formiddagen Kl. 11, bliver, til absolut Bortsalg, ifølge Stiftamtets Ordre, afholdt offentlig Auction i den saakaldte gamle Præstegaard her i Byen over endeel Kister, Skabe, Kobberkjedler af forskjellig Størrelse, Kakkelovne, Vogne, Plouge, Tromler, Slæder, 7 Heste, 43 Stykker Køer, Tyre, Ovier og Aars Kalve, 12 Faar og en Væder samt 3 Stykker Sviin, hvilket herved til Lysthavendes Efterretning bekjendtgjøres. Stubbekjøbing Byefoged-Contoir, den 5. Mai 1823. Høyer.
Lolland-Falsters Stifts-Tidende, 1823-05-13
Efter vedkommende Pantecreditorers Begjæring er ved den under 16de April afholdte. 3die Auction over Opbudsmanden Kjøbmand Seligmanns faste Eiendomme her i Byen endnu en 4de Auction bestemt, for, om mueligt, at see samme udbragt til en høiere Sum, hvilken Auction herved bestemmes til Afholdelse paa Opbudstedet Onsdagen den 28de dennes, om Formiddagen Kl. 10, efter de forhen vedtagne og endvidere bekjendtgjørende Conditioner. Hvilket herved tilkjendegives alle Vedkommende til Efterretning. Saxkjøbing, den 2den Mai 1823. Hartmann.
Lolland-Falsters Stifts-Tidende, 1823-05-13
Jndkaldelse.
Lolland-Falsters Stifts-Tidende, 1823-05-13
Alle og Enhver, som maatte have nogen retmæssig Fordring paa Fæstehuusmand og Skrædder Niels Madsen i Herritzlev eller i Boet efter dennes afdøde Hustrue, Dorthe Marcusdatter, indkaldes herved med lovlig 12 Ugers Varsel, saavelsom Boets Debitorer, at melde dem i Skifteretten. Hvorhos det tilkjendegives Dorthe Marcusdatters fraværende Arvinger, at denne Afdøde, ifølge danske Lovs 6 - 6 - 1, har forbrudt sin Hovedlod, i det hun ombragte sin 7aarige Datter, saa at disses Arveret, efter Loven, bortfalder. En Skifteforsamling i dette Boe er berammet at afholdes paa Bremmersvolds Skriverstue næstkommende Løverdag den 17 d. M., om Formiddagen Klokken 10. Bremmersvold, den 10 Mai 1823. F. Friis, committeret Skifteforvalter. Jfølge allernaadigst forundt Bevilling af 30te April 1823, som skal læses inden vedkommende Overret og under Dags Dato er læst inden Saxkjøbings Byetingsret, indkaldes ved Proclama sub poena præclusi et perpetui silentii, med Aar og Dags Varsel, alle dem, som formene sig at have Noget at fordre hos afgangne Forligelsescommissair og Kiøbmand Jens Carlsdorph af Saxkjøbing, at anmelde og beviisliggjøre saadant deres Krav for Underskrevne, hans efterladte Enke med Laugværge. Saxkjøbing, den 6te Mai 1823. Anne Marie sal. Carlsdorph. fød Jensen. M. G. P. Repholtz.
Lolland-Falsters Stifts-Tidende, 1823-05-13
Skiftesamling. En Skiftesamling i Stervboet efter Fæstegaardmand Claus Chrstophersens Hustrue, Anne Madsdatter i Sløsse, berammes herved til Foretagelse paa Bremmersvolds Skriverstue næstkommende Løverdag den 17 dennes, om Formiddagen Kl. 11, da Skiftet ventes sluttet. Bremmersvold, den 10 Mai 1823. F. Friis. committeret Skifteforvalter. Tilkjøbs.
Lolland-Falsters Stifts-Tidende, 1823-05-13
Rapsæds Knive kan bekommes hos M. D. Brabrand. i Mariboe.
Lolland-Falsters Stifts-Tidende, 1823-05-13
Paa Addresse-Contoiret kan, pr. Commission, bekommes: Lærebøger, de befalede Catechismusser, Cramers Regnebøger, Man sas Haugebøger, forskjellige Sorter marmoreret Papiir, samt Munthes FædrenelandsHistorie m.m.
Lolland-Falsters Stifts-Tidende, 1823-05-13
Ved Tallotteriets 1074 Trækning i Altona udkom: No. 48. 26. 45. 2. 56.
Lolland-Falsters Stifts-Tidende, 1823-05-16
17de Aargang. Lollands Falsters Stifts No. 38. Kongelig privilegerede. Efterretninger, Addresse-Contoirs med Ride-Posten. som forsendes. den 16de Mai 1823. Fredagen. gindehuus Redigeret, trykt og forlagt af Pastor emeritus C. F. Schultz, privilegeret Bogtrykker
Lolland-Falsters Stifts-Tidende, 1823-05-16
Udenlandsk.
Lolland-Falsters Stifts-Tidende, 1823-05-16
(Af Børsenhalle.)
Lolland-Falsters Stifts-Tidende, 1823-05-16
Krigsskuepladsen. Moniteuren har følgende officielle Efterretning fra Vittoria af 25 f. M.: Fortogten af det første Armeecorps er den 22de rykket ind i Burgos, og den første Jnfanterie Afdelings Hovedqvarteer under Greven af Antichamp er samme Dag bleven forlagt dertil. Da Hertugen af Regio med Resten af Afdelingen ankom dertil, lod han sin Fortog rykke frem paa de 3 Veje til St. Ander, Polena og Aranda. J Burgos bleve Tropperne imodtagne med Fryd og Gammen.
Lolland-Falsters Stifts-Tidende, 1823-05-16
Brigaden d'Albignac af Afdelingen Bourke er forlagt til Santona og Santander og har Schweitzergarderegimentet til Reserve, for at kaste de fiendtlige Colonner tilbage i Tilfælde at de ville angribe de kongeligsindede spanske Tropper, som indslutte Santona. Den 21de have disse Tropper taget Fortet Laredo og ere derved blevne Herrer over Santoneals Rhed. Afdelingen Obert er endnu i Lograna og har mod Soria og Tudela sat sig i Forbindelse med det andet Corps. Grev Molitor er den 22de ankommen til Tudela med sin Fortogt. Ballesteros havde Dagen før rømmet denne Stad og trukket sig tilbage mod Mallen og Tarrazona; et Rytterregiment og en Brigade Fodfolk bleve samme Dag afsendte i begge Retninger. Reserve corpset under General-Lieut., Grev Borde soul holder Vittoria, Bilbao, Miranda og Horo besat. Fyrsten af Hohenlohe har taget sit Hovedqvarteer i Tolosa. Den 21de forsøgte Commandanten paa at lade omtrent 200 Mand rykke ud, for at opsnappe en Convoi med Levnetsmidler, men bleve kastede tilbage. Citadellet Jaca er i den kongl. spanske Armees Magt. Den 25de rykkede det andet Corpses Fortogt ind i Saragossa, hvor man forefandt 48 Kanoner og mange Bomber. Blokaden af Meqvinenza er ophævet. Ballasteros retirerer mod Valencia. Den 23de forlagte Marskal Moncey sit Hovedqvarteer til Peralada. El Pastor søger at dække Santander med 6000 Mand.
Lolland-Falsters Stifts-Tidende, 1823-05-16
Jfølge Efterretninger fra den franske Armee i Spanien af 24de f. M. var den hele Strækning til Butrago mod Madrid, saavelsom imellem Duennas og Burgos, frie.
Lolland-Falsters Stifts-Tidende, 1823-05-16
Uagtet alle af Gen. Empecinado anvendte Anstrængelser, har han dog kun bragt 50 Gueriller paa Benene. Valadolid er besat af 100 Ryttere og 200 Md. Landeværn. Morillo gik med 1600 Mand til Leon. Espinosa, som havde mistet 500 Mand ved Desertion, marscherer mod Madrid med omtrent 1000 Md. Fortet ved Burgos er ganske ødelagt. Ullmann skal være rykket ind i Valencia, og har ladet alle de Personer skyde, som havde medvirket til Gen. Elo's Dom.
Lolland-Falsters Stifts-Tidende, 1823-05-16
Efter et fransk Blad angives de forskjellige spanske Armeers Stillinger saaledes: Mina og Ballasteros maneuvrere istedet forat indlade sig i Slag; Abisbal samler sine Stridskræfter i Castilien, Morillo formerer sin Hær i Galitien; i Andalusien organiseres en Reservehær under Villacampa; i Asturien danner Palarea sine Gueriller. General har besat en vigtig Stilling ved Salud; hans Armee er bleven forstærket ved Gen. Man so's Afdeling.
Lolland-Falsters Stifts-Tidende, 1823-05-16
Det skal ellers være de franske Ministres Plan at standse med Feldttoget, saasnart de have besat Madrid, for herfra at aabne nye Underhandlinger med en Befuldmægtiget fra Kongen, hvilket ogsaa bekræftes i Breve fra Wien, med Tilføjende: at i Madrid skal indsættes en Regjering i Kong Ferdinands Navn, de gamle Cortes sammenkaldes, og den ældre Constitution indføres, men at man iøvrigt vil tage Østerrigs Forholdsregler i Neapel og Piemont til Rettesnor, hvortil baade det Petersburger og Wiener Kabinet, have givet deres Samtykke.
Lolland-Falsters Stifts-Tidende, 1823-05-16
Frankrig.
Lolland-Falsters Stifts-Tidende, 1823-05-16
Efter en Reisendes Beretning fra Sevilla opvarter Journal des Debats sine Læsere med den saare trøstelige Efterretning, at alt i Spanien er i den største Gjæring; at manikke vil anerkjende Stændernes Magt; at Stæderne erklærer dem uafhængige; at derer ingen Spor af en constitutionel Armee, naar Mina's undtages, som er indsluttet af General Molitor og Marskal Moncey, og at man i Sevilla ønsker en Overeenskomst med de Franske, - og formodentlig meget mere af samme Suurdeig,
Lolland-Falsters Stifts-Tidende, 1823-05-16
De efterladte Munke i Perpignan ere blevne underrettede om, at endeel af deres Kammerater ere paagrebne af Landeværnet i Campredon. En Geistlig, som er ankommen fra Canet, fortæller, at Biskopperne af Vich og Lerida, tilligemed flere Præster, vare skudte paa Veien til Tarragona. J Campredon have Landeværnet arresteret alle de Præster og Munke, som vare ankomne dertil i Mellemtiden. Kapuzinerprovintialen (Overopsynsmand over samtlige Klostere i en Provinds, som staaer umiddelbar under Ordensgeneralen) er sat ved Vingebenet.
Lolland-Falsters Stifts-Tidende, 1823-05-16
Tropperne i Fortet Figueras have gjort et Udfald.
Lolland-Falsters Stifts-Tidende, 1823-05-16
Krigen synes at ville drage sig i Langdrag. Endnu ventes 6000 Heste fra Tydskland, og betydelige Transporter drage ugentlig igjennem Strassburg til Pyrenæerne. Det andet Partie maa ogsaa høres. Angaaende det Forefaldne ved St. Sebastian meddele de Liberale nogle Efterretninger, der langt fra ikke stemme overeens med de saakaldte officielle Bekjendtgjørelser. Efter Overgangen over Bidassoa gik de Franske løs ligge paa Fæstningen, hvis Commandant, la Hunna, havde lovet at aabne Portene for dem; men da Ballesteros troede, at der laae en Skjelm bag hans Øre, afsatte han ham og udnævnte en anden Constitutionel af prøvet Troskab i hans Sted. Da nu de franske Kolonner stode lige for St. Sebastians Mure, afsendte de en Underhandler i det Haab, at de uden videre kunde rykke ind; men Alt havde taget en anden Vending. Kommandanten gav sig den Frihed at underrette den franske Fortrav om, at dersom den ikke gjorde Holdt, saae han sig nødsaget til at fyre paa den. Dog blev Underhandleren indladt, og fik det korte, men fyndige, Svar: "Jeg kommanderer her efter Kongens Befaling og vil ikke uden efter hans Befaling overgive Pladsen. De franske Tropper tykkede frem; men nu begyndte et Batterie af 15 Kanoner at spille, hvilket gjorde Lys i de franske Rækker. Derpaa gjorde Besætningen et Udfald, der ganske og aldeles slog de franske Kolonner tilbage med et Tab af 4 til 5000 Mand. Den følgende Dag fandt en nye Fægtning Sted, der just ikke var saa morderisk som den første. Beleiringen er nu indskrænket til en blot Blokade. Den Hjælp, som den franske Armee havde haabet at erholde af Troesheltene, svarer langt fra ikke til dens Forventninger; den er desuden befængt af Skab, Knat og Skurv. Desuden sniger endeel af Mina's Spioner sig ind iblandt Troesbanderne, der, saasnart de have erholdt Klæder, Penge og Levnetsmidler, forsvinde som et Stierneskud og tye til Omegnene for at udplyndre Convoyerne.
Lolland-Falsters Stifts-Tidende, 1823-05-16
Grækerne.
Lolland-Falsters Stifts-Tidende, 1823-05-16
Fra Vandene ved Candien haves den høist vigtige Efterretning, at en Convol fra Paschaen af Ægypten til ovenmeldte Øe, bestaaende af 19 Førselskibe med Krigsforraad for Tyrkerne, beskyttede af en Fregat og 2 Brigger, er den 22de April bleven ganske og aldeles adsplittet af Neptuns Sønner, Grækerne; Fregatten blev boret i Grund, de 2 Brigger og 9 Førselskibe faldt i Grækernes Hænder og de andre forfulgte. Man haaber at Retimo vil nu snart overgive sig. Forskjellige østerrigske Kjøbmænd der havde indført Varer i Navarino og andre Havne, der vare i Grækernes Besiddelse, havde vægret dem ved at betale den af Grækerne bestemte Jndførselstold, fordi det wienske Hof havde endnu ikke anerkjendt den græske RegjeringsToldforordninger, men da den græske Regjering udtrykkelig befalede, at Varene i Vægrings Fald strax skulde indskibes igien, bleve de østerrigske Kjøbmænd nødte til at give smukt efter.
Lolland-Falsters Stifts-Tidende, 1823-05-16
Tyrkiet. J Constantinopel haaber man snart at see en ny russisk Gesandt, paa Grund af den russiske Gesandts Tilbagekaldelse fra det persiske Hof, der formeentlig skal have været en af Hoveddrivefiedrene til den persiske Krig.
Lolland-Falsters Stifts-Tidende, 1823-05-16
Fredsunderhandlingerne med Perserne skal allerede være indledede.
Lolland-Falsters Stifts-Tidende, 1823-05-16
Jfølge Efterretninger fra Constantinopel af 3die f. M., var den algierske Flaade, meest bemandet med christne Matroser, allerede før afseilet til Marmorhavet; men endskjøndt Capudan Pascha ogsaa skulde seile derhen, saa vilde man dog paastaae, at den tyrkiske Flaade ikke i Sommer vil operere mod Peloponnes.
Lolland-Falsters Stifts-Tidende, 1823-05-16
Efterretningen om, at Janitscharerne skulde have bortført det tyrkiske Riges Tronarving bliver ikke stadfæstet af de sidste Efterretninger fra Constantinopel.
Lolland-Falsters Stifts-Tidende, 1823-05-16
Omer Brion har ikke paa sin Flugt kundet naae Janina, men maatte kaste sig i Armene paa Commandanten i Prevesa, Be kir Aga, der endnu holder sig i denne Plads med 1200 fortvivlede Tyrker. Men man vil vide, at Bekir selv er falden i Unaade, og allerede skulde have afgivet sin Commando, ja nu skal der ogsaa fra Constantinopel være ankommen befaling til Omers Afsættelse, fordi Sultanen var forbittret over hans Nederlag.
Lolland-Falsters Stifts-Tidende, 1823-05-16
Jtalien. Uagtet Studenterne i Rom have gaaet i Forbøn for de uhøviske Toldsoldater, der høiligen havde fornærmet dem, er dog den imod dem anlagte Sag i fuld Gang og Tolderne og Synderne vel forvarede i Engelsborg.
Lolland-Falsters Stifts-Tidende, 1823-05-16
J Neapel har man sporet nogle lette Jordrystelser. En tyk og qvælende Røg steeg tillige op fra de tvende Svælg, der endnu ere aabne siden det sidste Udbrud.
Lolland-Falsters Stifts-Tidende, 1823-05-16
Ved den Leilighed ere Viinstokkene og Frugttræerne trindt omkring reent hentørrede.
Lolland-Falsters Stifts-Tidende, 1823-05-16
Den i Marti Maaned i Provindsen Teramefaldne Snee laae 8 Palmer høi og har anrettet megen Skade. J St. Vito ere 21 Personer omkomne under Tagene, der bleve indtrykte af Sneen. Ved Kapo d'Abqua ere paa Landet 36 Personer begravne under et Sneeskred. 24 af dem bleve reddede.
Lolland-Falsters Stifts-Tidende, 1823-05-16
Sverrig og Norge. Friherre Ankarsværd er næsten ved alle Leiligheder den bestemte Opponent, og synes heller ikke at mangle Rygstød, Nylig har Friherre v. Engestrøm udfordret Ankarsværd for nogle Yttringer imod hans Fader, Statsministeren; Ankarsværd modtog Udfordringen paa visse Betingelser; men da den unge Baron ikke kunde opfylde disse, blev der intet af Tvekampen.
Lolland-Falsters Stifts-Tidende, 1823-05-16
Kjøbmand Testmann har for sin falske Angivelse imod Generalconsul Gruning ved Forligelsescommissionen beqvemmet sig til, for Exemplets Skyld at betale en Mulct af 300 norske Speciedalere til Christiania Byes Fattigasse, samt til en offentlig Jndrykkelse, hvori han tilstaaer, allene at have sin Kones Forbøn at takke for, at han slipper med denne ringe Mulct, og for øvrigt (da Hr. Generalconsulen har erklæret, ei at trænge til den af ham tilbudne Afbigt) beder Pudlicum om Forladelse for den af ham givne Forargelse.
Lolland-Falsters Stifts-Tidende, 1823-05-16
Adskilligt. Som et Beviis paa den Fuldkommenhed, de nordamericanske Manufatirrer have erholdt, anføres i Aviserne fra Charlestovn, at General MCure, Eier af en Klædefabrik, indgik i October f. A. et Væddemaal, at han af uvasket Uld vilde i 10 Timer forfærdige en fuldstændig Klædning. Væddemaalet vandtes i 8 Timer 45 Minuter, Ulden farvedes blaat i 35 Mine, kardedes, spand tes og vævedes i 2 Timer og 25 Min., valkedes, noppedes, tørredes, overskares og appreteredes i 1 Time 59 Min., bragtes i 4 Min. 3/4 engelsk Miil til Skrædderen, som med 7 Menneskers Hjælp syede Klædningen i 3 Timer og 49 Minuter. - Generalen tilbyder det Væddemaal, i mindre end 8 Timer at tilveiebringe en lignende Klædning, og udæsker de engelske Manufacturister til at antage det.
Lolland-Falsters Stifts-Tidende, 1823-05-16
Den berømte billehugger Nølleken i London har efterladt sig 300,000 Pund Sterling.
Lolland-Falsters Stifts-Tidende, 1823-05-16
Skomagerlauget i Perth i Engelland har udnævnt Hr. Hume til Æresmedlem.
Lolland-Falsters Stifts-Tidende, 1823-05-16
Fallit i Hamborg: J. F. L. Beland. med 33,519 Mk. Cour. og Bco.
Lolland-Falsters Stifts-Tidende, 1823-05-16
Den 21de Januar blev Keiserinden i Rio Janeiro forløst med en Prindsesse. Amarante i Portugal er dog ikke videre underkuet, end at han endnu har 3000 Md. paa Benene. Af de offentlige Kasser skal han og hans Medhielpere have ladet sig give 400,000 Crufader. (Omtrent ligesaamange Rbd. r. S.)
Lolland-Falsters Stifts-Tidende, 1823-05-16
Uenighed mellem de berlinske Jsraliter har forvoldt, at deres nybygte Tempel er spærret.
Lolland-Falsters Stifts-Tidende, 1823-05-16
Da den regierende Greve af **, i det store tydske Rige, engang havde den Ulykke, at brække et Been, lod han udskrive en Beenbrud-Skat; men efterat det lande faderlige Been forlængst var cureret, vedblev man ligefuldt at indkræve denne Skat.
Lolland-Falsters Stifts-Tidende, 1823-05-16
Man skulde næsten ansee denne Beenbrud Skat for en Sarcasme, avlet af en satyrisk Hjerne, hvis ikke en meget alvorlig Mand, nemlig Putter, havde fortalt det, i sin "Entrickelung der Stats-Verfassung des deutschen Reichs."
Lolland-Falsters Stifts-Tidende, 1823-05-16
Da Dronningen af Frankrig vilde forvise den berømte Ninon de l'Enclos til de bodfærdige Jomfruers Kloster, sagde Bautru. "Det vil nok ikke godt gaae an, Deres Majestæt, Hun er jo ingen af Delene!"¬
Lolland-Falsters Stifts-Tidende, 1823-05-16
J Aaret 1787, da Notablerne sidste Gang vare forsamlede i Paris, for at afhielpe. Folkets Nød og Hoffets Pengemangel, blev Operaen Kong Theodor opført. J den Scene, hvor Staldmesteren beretter den resefærdige Fyrste, at de ingen flere Penge have, og spørger tillige, hvad herved er at gjøre raabte pludselig en Stemme fra Paterret: "Sammenkald Notablerne!" – Vagten gjorde allerede Mine til at gribe denne utidige Spøgefugl, men Ludvig den 16de, som hjertelig havde gottet sig over det lystige Jndfald, vinkede med Haanden, at man skulde lade ham i Fred.
Lolland-Falsters Stifts-Tidende, 1823-05-16
Wismar, 2 Mai. Der hersker endnu stor Stilhed i Handelen, og da Priserne i Holland heller ikke ere meget indbydende, saa lader det til, at Udskibningerne derhen ville standse. Desuagtet holde Priserne sig fordi Tilførselen fra Landet er meget ubetydelig, og der næsten intet kommer til Byen, saasom Forraadene paa Landet ere udtømte. Den vedholdende Kulde synes at virke meget paa den unge Sæd, især klager man over Rugen, og dersom Veirliget ikke snart forandrer sig, maa vi vente en meget maadelig Høst af Vintersæden. Ogsaa paa Havren virker Veirliget meget, og da der er Mangel paa Foder, saa er det slemt, at Græsset ogsaa lider.